24.7.2012 Jurnalul Oficial al Uniunii Europene L 196/67 DECIZIA 2012/422/PESC A CONSILIULUI din 23 iulie 2012 în sprijinul unui proces care să ducă la instituirea unei zone fără arme nucleare și orice alte arme de distrugere în masă în Orientul Mijlociu CONSILIUL UNIUNII EUROPENE, Având în vedere Tratatul privind Uniunea Europeană, în special articolul 28 şi articolul 31 alineatul (1), având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) Uniunea pune în aplicare în mod activ Strategia UE împotriva proliferării armelor de distrugere în masă din 12 decembrie 2003 şi măsurile enumerate în capitolul III din aceasta, precum eficientizarea multilateralismului şi promovarea unui mediu internațional și regional stabil. Uniunea este angajată față de sistemul de tratate multila- terale, care asigură temeiul juridic şi normativ pentru toate eforturile de neproliferare. Politica Uniunii este de a continua punerea în aplicare şi universalizarea normelor existente în materie de dezarmare și neproli- ferare. Uniunea acordă asistență țărilor terţe în înde- plinirea obligațiilor ce le revin în temeiul convențiilor şi regimurilor multilaterale. Declarația comună a reuniunii la nivel înalt pentru Medi- terana desfășurată la Paris la 13 iulie 2008, care a instituit Uniunea pentru Mediterana, a reafirmat aspirația comună de instaurare a păcii, precum şi a secu- rității regionale, astfel cum se prevede în Declaraţia de la Barcelona adoptată în cadrul Conferinței euromedite- raneene din 27 — 28 noiembrie 1995, care, între altele, promovează securitatea regională, acționând în favoarea neproliferării nucleare, chimice şi biologice prin aderarea la o combinație de regimuri internaționale şi regionale de neproliferare și de acorduri în materie de control al arma- mentului și de dezarmare, precum Tratatul de neproli- ferare a armelor nucleare (TNP), Convenţia privind armele chimice, Convenția privind armele biologice şi toxice, Tratatul de interzicere totală a experienţelor nucleare și/sau acorduri regionale de tipul zonelor fără arme nucleare, incluzând regimurile de verificare aferente, şi prin respectarea acestora, precum şi îndeplinind cu bună-credință angajamentele luate în cadrul convențiilor privind controlul armamentului, dezarmarea și neprolife- rarea. Părţile la Uniunea pentru Mediterana vor urmări insti- tuirea în Orientul Mijlociu a unei zone fără arme de distrugere în masă - nucleare, chimice şi biologice - şi fără vectorii acestora, care să poată fi verificată în mod reciproc şi eficace. Mai mult, părțile vor examina măsurile de ordin practic de întreprins, între altele, pentru a preveni proliferarea armelor nucleare, chimice şi biologice, precum și acumularea excesivă de arme convenționale. (5) La 19 — 20 iunie 2008, Uniunea Europeană a organizat la Paris un seminar intitulat „Securitatea în Orientul Mijlociu, neproliferarea armelor de distrugere în masă şi dezarmarea”, care a reunit reprezentanți ai statelor din regiune şi ai statelor membre ale Uniunii, precum şi reprezentanți ai mediului academic şși agenții naționale din domeniul energiei nucleare. Participanţii au încurajat Uniunea să promoveze continuarea dezbaterii în cadrul diverselor foruri şi să avanseze în mod progresiv către un format mai formal care să includă discuții între funcţionari guvernamentali, valorificându- se cadrul de la Barcelona, însă în contextul unui format mai deschis din punct de vedere geografic. Conferința de revizuire a TNP din 2010 a subliniat importanța unui proces care să ducă la punerea în aplicare deplină a Rezoluției sale din 1995 privind Orientul Mijlociu (rezoluția din 1995). În acest scop, conferința a aprobat următoarele măsuri de ordin practic, cuprinzând, printre altele, examinarea tuturor ofertelor care vizează susținerea punerii în aplicare a rezoluției din 1995, inclusiv oferta Uniunii de a găzdui un seminar cuprinzând acţiuni ulterioare, legat de cel organizat în iunie 2008. De asemenea, Conferința de revizuire a TNP din 2010 a recunoscut rolul important pe care îl joacă societatea civilă în ceea ce priveşte contribuția la punerea în aplicare a rezoluției din 1995 şi a încurajat toate efor- turile în acest sens. La 6 — 7 iulie 2011, Uniunea a organizat la Bruxelles un seminar pentru „a promova consolidarea încrederii şi în sprijinul unui proces vizând instituirea unei zone fără arme de distrugere în masă şi vectorii acestora în Orientul Mijlociu”, care a reunit reprezentanți de rang înalt ai statelor din regiune, cele trei state depozitare ale TNP, statele membre ale Uniunii, alte state interesate, precum și reprezentanți ai mediului academic şși repre- zentanți oficiali ai organizațiilor regionale şi inter- naționale majore. Participanții au încurajat în mod ferm Uniunea să faciliteze în continuare procesul în vederea instituirii unei zone fără arme de distrugere în masă în Orientul Mijlociu, inclusiv prin noi iniţiative similare înaintea conferinței din 2012 care urmează să fie convocată de SG al ONU şi cosponsorii rezoluției din 1995. La 14 octombrie 2011, Secretarul General al Organizaţiei Națiunilor Unite şi guvernele Federației Ruse, Regatului Unit şi Statelor Unite, în calitate de cosponsori ai Rezo- luției TNP din 1995 privind Orientul Mijlociu și de state depozitare ale tratatului, în consultare cu statele din regiune, l-au numit pe subsecretarul de stat Jaakko Laajava în calitate de mediator și au desemnat Finlanda drept guvern-gazdă pentru Conferința din 2012 privind instituirea unei zone fără arme nucleare şi orice alte arme de distrugere în masă în Orientul Mijlociu.